Legislatívne uznesenie Európskeho parlamentu o návrhu nariadenia Rady, ktorým sa mení a dopĺňa nariadenie (ES) č. 2062/94, ktorým sa zriaďuje Európska agentúra pre bezpečnosť a ochranu zdravia pri práci (KOM(2004)0050 - C6-0014/2004 - 2004/0014(CNS))



Úradný vestník 045 E , 23/02/2006 S. 0092 - 0099



P6_TA(2005)0147 Európska agentúra pre bezpečnosť a ochranu zdravia pri práci * Legislatívne uznesenie Európskeho parlamentu o návrhu nariadenia Rady, ktorým sa mení a dopĺňa nariadenie (ES) č. 2062/94, ktorým sa zriaďuje Európska agentúra pre bezpečnosť a ochranu zdravia pri práci (KOM(2004)0050 — C6-0014/2004 — 2004/0014(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2004)0050) [1], - so zreteľom na článok 308 Zmluvy o ES, v súlade s ktorým Rada konzultovala s Parlamentom (C6-0014/2004), - so zreteľom na článok 51 rokovacieho poriadku, - so zreteľom na správu Výboru pre zamestnanosť a sociálne veci a stanovisko Výboru pre životné prostredie, verejné zdravie a bezpečnosť potravín (A6-0092/2005), 1. schvaľuje zmenený a doplnený návrh Komisie; 2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES; 3. vyzýva Radu, aby informovala Parlament, ak má v úmysle odchýliť sa od ním schváleného textu; 4. žiada Radu o opätovnú konzultáciu s Parlamentom, ak mieni podstatne zmeniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 ODÔVODNENIE 1 (1) Nariadenie Rady (ES) č. 2062/94 z 18. júla 1994 zakladajúce Európsku agentúru pre bezpečnosť a ochranu zdravia pri práci obsahuje ustanovenia týkajúce sa cieľov, úloh a organizácie agentúry, a najmä jej správnej rady. Tieto ustanovenia sa zmenili a doplnili po pristúpení Rakúska, Fínska a Švédska, pretože správna rada sa musela rozšíriť o nových členov. | (1) Nariadenie Rady (ES) č. 2062/94 z 18. júla 1994 zakladajúce Európsku agentúru pre bezpečnosť a ochranu zdravia pri práci obsahuje ustanovenia týkajúce sa cieľov, úloh a organizácie agentúry, a najmä jej správnej rady. Tieto ustanovenia sa zmenili a doplnili po nedávnom pristúpení nových členov, pretože správna rada sa musela rozšíriť o nových členov. | Pozmeňujúci a doplňujúci návrh 2 ODÔVODNENIE 5 A (nové) | (5a) Aby sa dosiahli vytýčené ciele, agentúra musí nielen zbierať a rozširovať, ale aj analyzovať informácie, identifikovať riziká a osvedčené postupy a podporovať preventívne opatrenia. V tejto súvislosti je dôležité objasniť skutočnosť, že agentúra má úlohu "observatória rizík" a že by mala analyzovať riziká, predovšetkým práve vznikajúce, a podporovať preventívne opatrenia. Mala by sa zaoberať aj rizikami členov rodín pracovníkov. Osobitná pozornosť by sa mala venovať rizikám genotoxicity, ktoré môžu mať následky na potomstvo postihnutého pracovníka. | Pozmeňujúci a doplňujúci návrh 3 ODÔVODNENIE 6 (6) Oznámenie Komisie o hodnotení agentúry, pripravené v súlade s článkom 23 nariadenia (ES) č. 2062/94 a na základe externého hodnotenia z roku 2001, ako aj príspevkov správnej rady a poradného výboru Komisie pre bezpečnosť a ochranu zdravia pri práci, zdôrazňuje potrebu zmeniť a doplniť nariadenie (ES) č. 2062/94, aby sa zachovala efektívnosť a účinnosť agentúry a jej riadiacich štruktúr. | (6) Oznámenie Komisie o hodnotení agentúry, pripravené v súlade s článkom 23 nariadenia (ES) č. 2062/94 a na základe externého hodnotenia z roku 2001, ako aj príspevkov správnej rady a poradného výboru Komisie pre bezpečnosť a ochranu zdravia pri práci, zdôrazňuje potrebu zmeniť a doplniť nariadenie (ES) č. 2062/94, aby sa zachovala a zvýšila efektívnosť a účinnosť agentúry a jej riadiacich štruktúr. | Pozmeňujúci a doplňujúci návrh 4 ODÔVODNENIE 15 (15) V súlade s článkom 3 zmluvy sa Spoločenstvo vo všetkých činnostiach zameriava na odstránenie nerovností a podporu rovnoprávnosti medzi mužmi a ženami. Preto je potrebné prijať vhodné opatrenia na podporu rovnomerného zastúpenia mužov a žien v zložení rady. | (15) V súlade s článkom 3 zmluvy sa Spoločenstvo vo všetkých činnostiach zameriava na odstránenie nerovností a podporu rovnoprávnosti medzi mužmi a ženami. Preto je potrebné prijať vhodné opatrenia na podporu rovnomerného zastúpenia mužov a žien v zložení riadiacich a správnych orgánov agentúry. | Pozmeňujúci a doplňujúci návrh 5 ČLÁNOK 1 BOD 1Článok 2 (nariadenie (ES) č. 2062/94) V záujme podpory zlepšení, hlavne pracovného prostredia, týkajúcich sa ochrany bezpečnosti a zdravia pracovníkov, ako to uvádza zmluva a následné stratégie Spoločenstva a akčné programy o bezpečnosti a ochrane zdravia na pracoviskách, cieľom agentúry je zabezpečovať pre orgány Spoločenstva, členské štáty a subjekty zainteresované v tejto oblasti technické, vedecké a hospodárske informácie pre ich využívanie v oblasti bezpečnosti a ochrany zdravia pri práci. | V záujme zlepšenia pracovného prostredia, týkajúceho sa ochrany bezpečnosti a zdravia pracovníkov, ako to uvádza zmluva a následné stratégie Spoločenstva a akčné programy o bezpečnosti a ochrane zdravia na pracoviskách, cieľom agentúry je zabezpečovať pre orgány Spoločenstva, členské štáty, sociálnych partnerov a subjekty zainteresované v tejto oblasti technické, vedecké a hospodárske informácie a hodnotenia pre ich využívanie v oblasti bezpečnosti a ochrany zdravia pri práci. | Pozmeňujúci a doplňujúci návrh 6 ČLÁNOK 1 BOD 2 BOD (A) BOD (I)Článok 3 odsek 1 písm. a) (nariadenie (ES) č. 2062/94) a)zbierať, analyzovať a šíriť technické, vedecké a ekonomické informácie v členských štátoch, s cieľom postúpiť ich orgánom Spoločenstva, členským štátom a zainteresovaným stranám; tento zber sa uskutočňuje s cieľom určiť existujúce priority a programy jednotlivých štátov a zároveň na poskytovanie potrebných údajov pre priority a programy Spoločenstva; | a)zbierať, analyzovať a šíriť technické, vedecké a ekonomické informácie v členských štátoch, s cieľom postúpiť ich orgánom Spoločenstva, členským štátom a zainteresovaným stranám; tento zber sa uskutočňuje s cieľom určiť riziká a osvedčené postupy, ako aj existujúce priority a programy jednotlivých štátov a zároveň na poskytovanie potrebných údajov pre priority a programy Spoločenstva; | Pozmeňujúci a doplňujúci návrh 7 ČLÁNOK 1 BOD 2 BOD (A) BOD (I A) (nový)Článok 3 odsek 1 písm. c) (nariadenie (ES) č. 2062/94) | (ia)Písm. c) sa nahrádza takto:"c)propagovať a podporovať spoluprácu a výmenu informácií a skúseností prostredníctvom systematického zberu údajov, s podporou Eurostatu, medzi členskými štátmi v oblasti bezpečnosti a ochrany zdravia pri práci vrátane informácií o vzdelávacích programoch; na tento účel bude agentúra propagovať harmonizáciu štatistík pracovných úrazov a ochorení na elimináciu existujúcich rozdielov pri ich hodnotení a analýze;" | Pozmeňujúci a doplňujúci návrh 8 ČLÁNOK 1 BOD 2 BOD (A) BOD (II)Článok 3 odsek 1 písm. h) (nariadenie (ES) č. 2062/94) h)poskytovať technické, vedecké a hospodárske informácie o metódach a nástrojoch na vykonávanie preventívnych aktivít, zistiť osvedčené postupy a podporovať preventívne činnosti venujúc zvláštnu pozornosťou špecifickým problémom malých a stredných podnikov; | h)poskytovať technické, vedecké a hospodárske informácie o metódach a nástrojoch na vykonávanie preventívnych aktivít, zistiť riziká a uskutočniteľné osvedčené postupy, analyzovať skúsenosti z ich použitia a podporovať preventívne činnosti venujúc zvláštnu pozornosť špecifickým problémom malých a stredných podnikov a podporovať špecifické riešenia pre tieto podniky. Vzhľadom na osvedčené postupy by sa agentúra mala predovšetkým zamerať na postupy, ktoré sú praktickými pomôckami pri vyhodnocovaní rizík bezpečnosti a ochrany zdravia pri práci a určovaní opatrení, ktoré je potrebné prijať na ich zvládnutie; | Pozmeňujúci a doplňujúci návrh 9 ČLÁNOK 1 BOD 2 BOD (A) BOD (III)Článok 3 odsek 1 písm. j) (nariadenie (ES) č. 2062/94) j)Agentúra zabezpečí zrozumiteľnosť šírených informácií pre konečných užívateľov a aby dosiahla tento cieľ, spolupracuje úzko s vnútroštátnymi strediskami uvedenými v článku 4 ods. 1. | j)Agentúra zabezpečí relevantnosť šírených informácií pre konečných užívateľov. Aby agentúra dosiahla tento cieľ, spolupracuje úzko s vnútroštátnymi strediskami uvedenými v článku 4 ods. 1 v súlade s ustanoveniami článku 4 ods. 2. | Pozmeňujúci a doplňujúci návrh 10 ČLÁNOK 1 BOD 2 BOD (B)Článok 3 odsek 2 (nariadenie (ES) č. 2062/94) 2. Agentúra čo najužšie spolupracuje s existujúcimi inštitúciami, nadáciami, odbornými orgánmi a programami na úrovni Spoločenstva, aby sa tak vyhlo duplicite. Predovšetkým, agentúra zabezpečí vhodnú spoluprácu s Európskou nadáciou pre zlepšenie životných a pracovných podmienok bez toho, aby boli dotknuté jej vlastné ciele. | 2. Agentúra čo najužšie spolupracuje s existujúcimi inštitúciami, nadáciami, odbornými orgánmi a programami na úrovni Spoločenstva, aby sa tak vyhlo duplicite. Agentúra tiež bude môcť mať úžitok zo spolupráce Komisie s agentúrami OSN - so Svetovou zdravotníckou organizáciou (WHO), Medzinárodnou organizáciou práce (ILO) - a s Medzinárodnou komisiou pre zdravie pri práci (ICOH), aby držala krok s prácou medzinárodných organizácií. Predovšetkým, agentúra zlepší svoju spoluprácu s Európskou nadáciou pre zlepšenie životných a pracovných podmienok bez toho, aby boli dotknuté jej vlastné ciele. | Pozmeňujúci a doplňujúci návrh 11 ČLÁNOK 1 BOD (2 A)(nový)Článok 4 odsek 1 (nariadenie (ES) č. 2062/94) | 2a.Článok 4 odsek 1 sa nahrádza takto:1.Agentúra vytvorí sieť, ktorú tvoria:hlavné zložky, ktoré vytvárajú vnútroštátne informačné siete, vrátane vnútroštátnych organizácií sociálnych partnerov, v súlade s vnútroštátnou legislatívou a/alebo postupmi,vnútroštátne strediská,akékoľvej budúce tematické strediská. | Pozmeňujúci a doplňujúci návrh 12 ČLÁNOK 1 BOD 3Článok 4 odsek 2 druhý pododsek (nariadenie (ES) č. 2062/94) 3.V článku 4 ods. 2 sa druhý pododsek nahrádza takto: | 3.V článku 4 odsek 2 sa prvý a druhý pododsek nahrádzajú takto: | | 2. Členské štáty pravidelne informujú agentúru o hlavných zložkách svojich vnútroštátnych informačných sietí zdravia a bezpečnosti pri práci, vrátane všetkých inštitúcií, ktoré by podľa ich názoru mohli prispieť k práci agentúry, berúc do úvahy potrebu čo najväčšieho pokrytia svojho územia... | Príslušné vnútroštátne orgány alebo inštitúcia nimi poverená koordinuje a/alebo odovzdáva informácie, ktoré sa majú poskytnúť agentúre na vnútroštátnej úrovni. Vnútroštátne orgány zohľadnia stanovisko sociálnych partnerov na vnútroštátnej úrovni v súlade s vnútroštátnou legislatívou a/alebo postupmi. | Príslušné vnútroštátne orgány alebo inštitúcia nimi poverená funkciou vnútroštátneho strediska koordinuje a/alebo odovzdáva informácie, ktoré sa majú poskytnúť agentúre na vnútroštátnej úrovni, v rámci plánu práce, ktorý musí byť na základe plánu práce prijatého agentúrou dohodnutý medzi strediskom a agentúrou. Vnútroštátne orgány spolupracujú so sociálnymi partnermi na vnútroštátnej úrovni v súlade s vnútroštátnou legislatívnou a/alebo postupmi. | Pozmeňujúci a doplňujúci návrh 13 ČLÁNOK 1 BOD 4Článok 7 a (nariadenie (ES) č. 2062/94) Agentúru tvoria: a)správna rada;b)predsedníctvo;c)riaditeľ | Riadiace a správne orgány agentúry tvoria: a)správna rada;b)predsedníctvo;c)riaditeľ. | Pozmeňujúci a doplňujúci návrh 14 ČLÁNOK 1 BOD 5Článok 8 odsek 2 (nariadenie (ES) č. 2062/94) 2. Členov uvedených v písm. a), b) a c) odseku 1 menuje Rada z členov a náhradníkov Poradného výboru pre bezpečnosť a ochranu zdravia pri práci, na návrh záujmových skupín zastupujúcich vlády členských štátov, zamestnávateľov a zamestnanecké organizácie vo výbore. | 2. Členov uvedených v písm. a), b) a c) odseku 1 menuje Rada z členov a náhradníkov Poradného výboru pre bezpečnosť a ochranu zdravia pri práci. | | Členovia uvedení v odseku 1 písmeno a) sú menovaní na návrh členských štátov. Členovia uvedení v odseku 1 písmeno b) a c) sú menovaní na návrh hovorcov príslušných skupín zastúpených vo výbore. Návrhy troch skupín vo výbore sa predkladajú Rade a doručia sa Komisii pre informáciu. | Rada súčasne za tých istých podmienok, ktoré platia pre člena, menuje náhradníka pre účasť na zasadnutiach správnej rady, ale len v prípade neprítomnosti člena. | Rada súčasne za tých istých podmienok, ktoré platia pre člena, menuje náhradníka pre účasť na zasadnutiach správnej rady, ale len v prípade neprítomnosti člena. | Komisia menuje členov a náhradníkov, ktorí ju majú zastupovať. | Komisia menuje členov a náhradníkov, ktorí ju majú zastupovať. | Pri predkladaní zoznamov kandidátov by sa členské štáty, zamestnávateľské organizácie a organizácie zamestnancov mali snažiť zabezpečiť, aby zloženie správnej rady odrážalo rôzne hospodárske odvetvia a zabezpečiť rovnomerné zastúpenie mužov a žien. | Pri predkladaní zoznamov kandidátov by sa Komisia, členské štáty, zamestnávateľské organizácie a organizácie zamestnancov mali snažiť zabezpečiť, aby zloženie správnej rady odrážalo rôzne hospodárske odvetvia a zabezpečiť rovnomerné zastúpenie mužov a žien v zložení orgánov uvedených v článku 7 A. Tieto zoznamy sa predkladajú do troch mesiacov od akejkoľvek zmeny alebo obnovenia členstva v Poradnom výbore pre bezpečnosť a ochranu zdravia pri práci v súlade s ustanoveniami článku 3 odsek 3 a 4 a článku 4 odsek 1 rozhodnutia Rady 2003/C 218/01 [2]. | Zoznam členov správnej rady je uverejnený Radou v Úradnom vestníku Európskej únie. | Zoznam členov správnej rady a predsedníctva je uverejnený Radou v Úradnom vestníku Európskej únie a agentúrou na jej internetovej stránke. | Pozmeňujúci a doplňujúci návrh 15 ČLÁNOK 1 BOD 5Článok 8 odsek 3 (nariadenie (ES) č. 2062/94) 3. Funkčné obdobie členov správnej rady je tri roky. Je obnoviteľné. | 3. Funkčné obdobie členov správnej rady je tri roky. Je obnoviteľné. | | Funkčné obdobie členov správnej rady, ktorí sú vo funkcii... [3], sa predlžuje dovtedy, kým nebude v súlade s ustanoveniami odseku 2 vymenovaná nová správna rada. | Po skončení ich funkčného obdobia alebo po odstúpení ostávajú členovia vo svojich funkciách, až pokiaľ sa ich menovanie neobnoví alebo pokiaľ nebudú nahradení. | Po skončení ich funkčného obdobia alebo po odstúpení, ostávajú členovia vo svojich funkciách, až pokiaľ sa ich menovanie neobnoví alebo pokiaľ nebudú nahradení. | Pozmeňujúci a doplňujúci návrh 16 ČLÁNOK 1 BOD 5Článok 8 odsek 7 (nariadenie (ES) č. 2062/94) 7. Správna rada prijme svoj rokovací poriadok, ktorý nadobudne účinnosť, keď ho schváli Rada po predložení stanoviska Komisie. | 7. Správna rada, po doručení stanoviska Komisie, prijme svoj rokovací poriadok, ktorý stanoví praktické kroky pre jej činnosť. Rokovací poriadok sa na informačné účely postúpi Európskemu parlamentu a Rade. V lehote troch mesiacov od postúpenia rokovacieho poriadku môže Rada jednoduchou väčšinou tento poriadok zmeniť. | Pozmeňujúci a doplňujúci návrh 17 ČLÁNOK 1 BOD 5Článok 8 odsek 8 (nariadenie (ES) č. 2062/94) 8. Správna rada vytvorí predsedníctvo. Predsedníctvo tvorí predseda a traja podpredsedovia správnej rady, jeden koordinátor z každej skupiny uvedenej v prvom pododseku odseku 4 a ešte jeden zástupca Komisie. | 8. Správna rada vytvorí predsedníctvo, ktoré má 11 členov. Predsedníctvo tvorí predseda a traja podpredsedovia správnej rady, jeden koordinátor z každej skupiny uvedenej v prvom pododseku odseku 4 a jeden zástupca z každej skupiny a Komisie. Každá skupina môže menovať až troch náhradníkov pre účasť na schôdzach predsedníctva, v prípade neprítomnosti jeho riadnych členov. | Pozmeňujúci a doplňujúci návrh 18 ČLÁNOK 1 BOD 5Článok 8 odsek 9 (nariadenie (ES) č. 2062/94) 9. Bez toho, aby bola dotknutá zodpovednosť riaditeľa, stanovená v článku 11, predsedníctvo delegované správnou radou prijíma v období medzi schôdzami správnej rady všetky potrebné opatrenia na riadne riadenie agentúry, s výnimkou tých, ktoré sú uvedené v článkoch 10, 13, 14 a 15. | 9. Bez toho, aby bola dotknutá zodpovednosť riaditeľa, stanovená v článku 11, predsedníctvo delegované správnou radou monitoruje vykonávanie rozhodnutí správnej rady a prijíma v období medzi schôdzami správnej rady všetky potrebné opatrenia na riadne riadenie agentúry. Správna rada nesmie delegovať na predsedníctvo právomoci uvedené v článkoch 10, 13, 14 a 15. | Pozmeňujúci a doplňujúci návrh 19 ČLÁNOK 1 BOD 5Článok 8 odsek 10 (nariadenie (ES) č. 2062/94) 10. O ročnom rozvrhu schôdzí predsedníctva rozhoduje správna rada. Predseda zvolá dodatočné schôdze predsedníctva na žiadosť jeho členov. | 10. O ročnom počte schôdzí predsedníctva rozhoduje správna rada. Predseda predsedníctva zvolá dodatočné schôdze predsedníctva na žiadosť jeho členov. | Pozmeňujúci a doplňujúci návrh 20 ČLÁNOK 1 BOD 5Článok 8 odsek 11 a (nový) (nariadenie (ES) č. 2062/94) | 11a. Správna rada je v celom rozsahu a včas informovaná o činnosti a rozhodnutiach predsedníctva. | Pozmeňujúci a doplňujúci návrh 21 ČLÁNOK 1 BOD 7Článok 10 odsek 1 prvý pododsek (nariadenie (ES) č. 2062/94) 7.V článku 10 odsek 1 sa prvý pododsek nahrádza takto:"Správna rada prijíma ročný a štvorročný program práce agentúry na základe návrhu vypracovaného riaditeľom, uvedeného v článku 11, po konzultácii s oddeleniami Komisie a Poradným výborom pre bezpečnosť a ochranu zdravia pri práci" | 7.V článku 10 odsek 1 sa prvý pododsek nahrádza takto:"Správna rada stanovuje strategické ciele agentúry. Správna rada najmä prijíma rozpočet, štvorročný a ročný program práce agentúry na základe návrhu vypracovaného riaditeľom, uvedeného v článku 11, po konzultácii s oddeleniami Komisie a Poradným výborom pre bezpečnosť a ochranu zdravia pri práci" | Pozmeňujúci a doplňujúci návrh 22 ČLÁNOK 1 BOD 7 BOD (B) (nový)Článok 10 odsek 1 štvrtý pododsek (nariadenie (ES) č. 2062/94) | b)V článku 10 odsek 1 sa vypúšťa štvrtý pododsek. | Pozmeňujúci a doplňujúci návrh 23 ČLÁNOK 1 BOD 8Článok 11 odsek 2 (nariadenie (ES) č. 2062/94) 8.V článku 11 sa odsek 2 nahrádza takto: | 8.Článok 11 sa nahrádza takto: | | Článok 11 Riaditeľ 1. Riaditeľa menuje Komisia zo zoznamu kandidátov, ktorý predložila správna rada. 2. Riaditeľ je zvolený na základe jeho/jej kompetentnosti. Jeho/jej nezávislosť musí byť nespochybniteľná. 3. Riaditeľ je menovaný na obdobie najviac piatich rokov. Môže byť menovaný aj na ďalšie funkčné obdobie. | 2. Riaditeľ zastupuje agentúru navonok. Je zodpovedný za: a)správnu prípravu a výkon rozhodnutí a programov, ktoré prijala správna rada a predsedníctvo,b)riadenie a každodenné spravovanie agentúry,c)prípravu a uverejnenie správy uvedenej v článku 10 odsek 2,d)vykonávanie predpísaných úloh,e)všetky personálne záležitosti,f)prípravu schôdzí správnej rady a schôdzí predsedníctva. | 4. Riaditeľ zastupuje agentúru navonok. Je zodpovedný za: a)správnu prípravu a výkon rozhodnutí a programov, ktoré prijala správna rada a predsedníctvo,b)riadenie a každodenné spravovanie agentúry,c)prípravu a uverejnenie správy uvedenej v článku 10 odsek 2,d)vykonávanie predpísaných úloh,e)všetky personálne záležitosti,f)prípravu schôdzí správnej rady a schôdzí predsedníctva. | [1] Zatiaľ neuverejnené v úradnom vestníku. [2] Ú. v. EÚ C 218, 13.9.2003, s. 1. [3] Dátum nadobudnutia účinnosti nariadenia Rady (ES) č. .../2005. --------------------------------------------------